मेसिन रावसोलायनायनि हारोंथायनि सायाव सानस्लिं फोरमायग्राफोरा मिथिनानै गोमोगोनदि मुलुगाव आथिखालाव गोबां रोखोमनि MT आदब बिखान्थि बाहायनाय जायो। बिदिन्थि महरै अनसायजानाय systran (ALtavista चार्च इनजिनजों बाहानाय) आरो METEO नि ( कानाडियान मेट्रलजिकेल चेन्टारजों बाहायजानाय , जाय 1977 माइथायनिफ्राय बोथोरनि बुलेटिननिफ्राय 45000 सोदोबनिख्रुय बांसिन राव सोलायनाय ) बाथ्राखौ बुंनो हायो। जेब्ला C-DAC आ NLP (गुबै राव सोलायस्लु बिखान्थि ) नि सायाव हाबा मावनो जागायो अब्लानो भारताव MT जांख्रिथाय जागाय जेनो होनना बुंनो हायो आरो C-DAC हिन्दी संस्कृत, गुजराती, इंराजी आरो जार्माननि सोदोबथि बिजिरनो हानाय बादियै टेग-नि सायाव खालामनाय बिजिरगिरि (Tag base parser) सोरजियो। बे बिरोंदामिन सोरजिनायाव फसंथाना बिरोंदामिननि मोगथाङारि बाहायथिनि सायाव गोनांथि होदोंमोन आरो गुबुन गुबुन एजेन्सिखौ बेखौ बाहायनो बोसोन होदोंमोन । MT नि गोबां इयुनमिजिंखौ मोनदांनानै सोरखारि राव बिफान (DOL) भारत सोरखारा बे बादि मावबिथांखिनो थोंजोङै राङारि मदद होनाय हाबाफारि जागायो। सुबुं फोनांजाब आरो खारिथि बिरोंदामिन बिफान (MC & IT) जरखा आयदानि रावसोलायनायनि जोगानायनि थाखाय गाहायाव होनाय आयदाफोरखौ सिनायथियो: